Det oplyser P4 Nordjylland. Bjarne Pedersen advarer mod at fyre chefer uden et egentligt konkret fyringsgrundlag. - Man pakker det bare ind i generelle vendinger om, at tilliden ikke længere er til stede - og i Rebild "at der skal sættes et nyt hold" - men det holder ikke, siger Bjarne Pedersen til P4 Nordjylland. Bjarne Pedersen siger, at et velfungerende økonomiudvalg ikke løser problemerne på den her måde. Han mener, økonomiudvalget burde have holdt fyringssedlerne i lommen, til de havde foretaget en grundig analyse af forholdene. - Det er det, de siger, de vil gøre. Men de burde have gjort det først og så konkret begrunde, hvis der skulle foregå fyringer. Det er sådan, man gør, når man skal fyre folk. Der skal være et sagligt og et konkret grundlag for at afskedige folk, siger formanden for landets kommunaldirektører til P4 Nordjylland. Byrådet i Rebild behandler fyringssagerne på sit kommende møde.

Opsummering:
Formanden for landets kommunaldirektører, Bjarne Pedersen, melder sig nu blandt kritikerne af chef-fyringerne i Rebild. Tre chefer fyres i kølvandet på Rebildsagen, blandt dem kommunaldirektør Erik Odder.